CELEX: 31991R1346
Language: el
Date: 1991-05-22 00:00:00
Title: Κανονισμός (ΕΟΚ) αριθ. 1346/91 της Επιτροπής της 22ας Μαΐου 1991 για τον καθορισμό αντισταθμιστικών επιτοκίων που εφαρμόζονται σε περίπτωση γέννησης τελωνειακής οφειλής σχετικά με τα παράγωγα προϊόντα ή τα εμπορεύματα στην ίδια κατάσταση ( καθεστώς τελειοποίησης προς επανεξαγωγή ) κατά τη διάρκεια του δεύτερου εξαμήνου 1991 )

Avis juridique important

|

31991R1346

Κανονισμός (ΕΟΚ) αριθ. 1346/91 της Επιτροπής της 22ας Μαΐου 1991 για τον καθορισμό αντισταθμιστικών επιτοκίων που εφαρμόζονται σε περίπτωση γέννησης τελωνειακής οφειλής σχετικά με τα παράγωγα προϊόντα ή τα εμπορεύματα στην ίδια κατάσταση ( καθεστώς τελειοποίησης προς επανεξαγωγή ) κατά τη διάρκεια του δεύτερου εξαμήνου 1991 )  

Επίσημη Εφημερίδα αριθ. L 129 της 24/05/1991 σ. 0020 - 0020

ΚΑΝΟΝΙΣΜΟΣ ( ΕΟΚ ) αριθ . 1346/91 ΤΗΣ ΕΠΙΤΡΟΠΗΣ  της 22ας Μαΐου 1991  για τον καθορισμό αντισταθμιστικών επιτοκίων που εφαρμόζονται σε περίπτωση γέννησης τελωνειακής οφειλής σχετικά με τα παράγωγα προϊόντα ή τα εμπορεύματα στην ίδια κατάσταση  ( καθεστώς τελειοποίησης προς επανεξαγωγή ) κατά τη διάρκεια του δεύτερου εξαμήνου 1991Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό ( ΕΟΚ ) αριθ . 1999/85 του Συμβουλίου της 16ης Ιουλίου 1985 για το καθεστώς τελειοποίησης προς επανεξαγωγή ( 1 ),  τον κανονισμό ( ΕΟΚ ) αριθ . 3677/86 του Συμβουλίου ( 2), όπως τροποποιήθηκε τελευταία από τον κανονισμό ( ΕΟΚ ) αριθ . 704/91 ( 3 ), και ιδίως το άρθρο 60α παράγραφος 4 στοιχείο α ),  Εκτιμώντας  ότι το άρθρο 60α παράγραφος 4 στοιχείο α ) του κανονισμού ( ΕΟΚ ) αριθ . 3677/86 προβλέπει τον καθορισμό, από την Επιτροπή, αντισταθμιστικών επιτοκίων εφαρμοζόμενων σε περίπτωση γέννησης τελωνειακής οφειλής σχετικά με τα παράγωγα προϊόντα ή το αδικαιολόγητο  οικονομικό πλεονέκτημα που προκύπτει από την αναβολή της ημερομηνίας γέννησης της τελωνειακής οφειλής σε περίπτωση μη εξαγωγής εκτός του τελωνειακού εδάφους της Κοινότητας - ότι αυτά τα αντισταθμιστικά επιτόκια για το δεύτερο εξάμηνο του 1991 πρέπει να  καθορίζονται σύμφωνα με τους κανόνες που ορίζονται από τον ίδιο κανονισμό,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Άρθρο 1  Τα ετήσια αντισταθμιστικά επιτόκια που αναφέρονται στο άρθρο 60α παράγραφος 4 στοιχείο α ) του κανονισμού ( ΕΟΚ ) αριθ . 3677/86, που εφαρμόζονται για την περίοδο από την 1η Ιουλίου μέχρι τις 31 Δεκεμβρίου 1991, καθορίζονται ως εξής :  Βέλγιο 9,19 %  Δανία 10,01 %  Ομοσπονδιακή Δημοκρατία  της Γερμανίας 8,61 %  Ελλάδα 18,43 %  Ισπανία 15,04 %  Γαλλία 10,15 %  Ιρλανδία 10,83 %  Ιταλία 11,98 %  Λουξεμβούργο 9,19 %  Ολλανδία 8,60 %  Πορτογαλία 16,88 %  Ηνωμένο Βασίλειο 14,39 %.  Άρθρο 2  Ο παρών κανονισμός αρχίζει να ισχύει την 1η Ιουλίου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 22 Μαΐου 1991 . Για την Επιτροπή  Christiane SCRIVENER  Μέλος της Επιτροπής  ( 1 ) ΕΕ αριθ . L 188 της 20 . 7 . 1985, σ . 1 . ( 2 ) ΕΕ αριθ . L 351 της 12 . 12 . 1986, σ . 1 . ( 3 ) ΕΕ αριθ . L 77 της 23 . 3 . 1991, σ . 11.